અમદાવાદ: રાજપથ ક્લબમાં બે બાળકીને કોચે પટ્ટાથી ફટકાર્યાના પ્રકરણમાં શનિવારે દિવસભર ચાલેલા ડ્રામાને અંતે કાનૂની અભિપ્રાય લીધા બાદ ક્લબના મેનેજર આખરે સ્વિમિંગ કોચ હાર્દિક પટેલ સામે જુવેનાઈલ જસ્ટિસ એક્ટની કલમ 75 હેઠળ પોલીસ ફરિયાદ દાખલ કરી છે. મોડી સાંજ સુધી તો બાળકીઓના માતા-પિતા અને ક્લબ કોચના બચાવની ભૂમિકામાં હતા, પણ મોડી સાંજ પછી એકાએક અને રહસ્યમય રીતે ચિત્ર બદલાયું હતું. અગાઉ બંને બાળકીના માતા-પિતાએ વસ્ત્રાપુર પોલીસને અરજી કરી કોચ સામે ફરિયાદ કરવાનો ઈન્કાર કર્યો હતો.